31. 3. 82 De Europæiske Fællesskabers Tidende Nr. L 85/25 KOMMISSIONENS BESLUTNING af 26. februar 1982 om fastslåelse af, at indførsel af apparatet -DU PONT — Automatic Superspeed Refrigerated Centrifuge, model RC-5B« ikke kan ske med fritagelse for told efter den fælles toldtarif (82/186/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1798/75 af 10. juli 1975 om fritagelse for told efter den fælles toldtarif ved indførsel af uddannelsesmæssigt, videnskabeligt eller kulturelt materiale (), ændret ved forordning (EØF) nr. 1027/79 3, under henvisning til Kommissionens forordning (EØF) nr. 2784/79 af 12. december 1979 om fastsæt- telse af gennemførelsesbestemmelserne til forordning (EØF) nr. 1798/75 ?), særlig artikel 7, og ud fra følgende betragtninger : Italien har i skrivelse af 28. august 1981 anmodet Kommissionen om at indlede den i artikel 7 i forord- ning (EØF) nr. 2784/79 fastsatte procedure for at afgøre om apparatet »DU PONT — Automatic Super- speed Refrigerated Centrifuge, model RC-5B«, bestemt til brug ved densitetsseparering af subcellulære partik- ler, skal anses som et videnskabeligt apparat, samt i bekræftende fald, om der for tiden i Fællesskabet fremstilles apparater af tilsvarende videnskabelig værdi ; i overensstemmelse med artikel 7, stk. 5, i forordning (EØF) nr. 2784/79 er en ekspertgruppe, sammensat af repræsentanter fra alle medlemsstaterne, trådt sammen i Toldfritagelsesudvalget den 12. januar 1982 for at undersøge sagen ; det fremgår af denne undersøgelse, at det drejer sig om en kølet supercentrifuge ; på grund af dets objektive tekniske kendetegn, såsom den særlige densitetsseparering, samt det formål, hvortil det skal anvendes, er dette apparat særlig egnet til viden- () EFT nr. L 184 af 15. 7. 1975, s. 1. () EFT nr. L 134 af 31. 5. 1979, s. 1. () EFT nr. L 318 af 13. 12. 1979, s. 32. skabelig forskning ; apparater af denne art anvendes i øvrigt især til videnskabelige formål ; det bør derfor anses for at være et videnskabeligt apparat ; ifølge oplysninger fra medlemsstaterne fremstilles der dog for tiden i Fællesskabet apparater af tilsvarende videnskabelig værdi og med samme anvendelsesformål som nævnte apparat ; det gælder for apparaterne »Hi- spin 21« fremstillet af firmaet MSE Scientific Instru- ments, Manor Royal, Crawley, Sussex/UK, og »Cryo- fuge 20-3« fremstillet af Heraeus-Christ GmbH, Post- fach 1220, 3360 Osterode am Harz/Deutschland — VEDTAGET FØLGENDE BESLUTNING : Artikel 1 Indførsel af apparatet »DU PONT — Automatic Superspeed Refrigerated Centrifuge, model RC-5B«, der er omhandlet i Italiens anmodning af 28. august 1981, kan ikke ske med fritagelse for told efter den fælles toldtarif. Artikel 2 Denne beslutning er rettet til medlemsstaterne. Udfærdiget i Bruxelles, den 26. februar 1982. På Kommissionens vegne Karl-Heinz NARJES Medlem af Kommissionen